<classify> Waziri Mkuu Kassim Majaliwa ameeleza kuwa aliyekuwa Mkurugenzi wa Vipindi na Uzalishaji wa Clouds Media Group, Ruge Mutahaba ameisaidia serikali majukumu ya kutengeneza vijana.Majaliwa amesema hayo leo, Jumatano mara baada ya kuwasili nyumbani kwa wazazi wa marehemu Ruge, Mikocheni, Dar es Salaam kwa lengo la kutoa pole kwa kwa ndugu, jamaa na marafiki.Ruge Mutahaba alifariki jana, Jumanne nchini Afrika Kusini alipokuwa akipatiwa matibabu ya maradhi ya figo. Ameeleza kuwa marehemu alisaidia vijana kuona na kutumia fursa mbalimbali nchini ili kujiletea maendeleo.Taifa limepoteza kijana ambaye alishika mkono vijana wenzie na kuwainua kifikra na hata wakati mwingine akitumia fedha zake binafsi kuwasaidia kutimiza malengo yao, alisema. Msiba upo nyumbani kwa wazazi wa Mutahaba, Mikocheni jijini Dar es Salaam na taratibu za kuurudisha mwili nchini zinaendelea.  <topic>: KITAIFA 